cyanic-selkie/wikianc huggingface dataset:
Ardenneroffensiven
Tysk detaljplanlegging
Øverstkommanderende for operasjonen var feltmarskalkene Walter Model, sjefen for Armégruppe B, og Gerd von Rundstedt, øverstkommanderende for tyske styrker på Vestfronten. For at operasjonen skulle bli vellykket, mente planleggerne at man trengte overraskelsesmomentet, dårlig vær som satte allierte fly på bakken og ingen forsinkelser i gjennomføring av planen. Model uttalte at det var kritisk at man nådde Maas på dag fire for å kunne gjennomføre et vellykket angrep. Styrkene som ble satt inn var allerede redusert fra det opprinnelige omfanget på 45 divisjoner til rundt 30. Dette på grunn av mangel både på personell og materiell. Mens man satte opp styrkene ble også operasjonen forsinket fra midten av november til 16. desember.
Kampfgruppe Peiper angriper
Peipers styrker ble avskåret fra den tyske hovedstyrken da amerikanerne tok tilbake den svakt forsvarte byen Stavelot 19. desember. Siden situasjonen i Stoumont begynte å bli håpløs, bestemte Peiper seg for å trekke seg tilbake til La Gleize, hvor han gravde seg ned i påvente av forsterkninger. Siden tyskerne ikke klarte å bryte seg gjennom de allierte linjene, måtte Peiper til slutt beslutte å slå seg tilbake til tyske linjer, gjennom de alliertes linjer. 23. desember startet kampgruppen angrepet bakover, men uten mesteparten av kjøretøyene og det tunge utstyret. De fleste soldatene klarte dog å unnslippe.
St. Vith
Den tyske planen krevde at St. Vith skulle tas innen 18.00 17. desember, og denne lange forsinkelsen var et hardt slag for den tyske timeplanen.
Bastogne
19. desember møttes den øverste allierte ledelsen i en bunker i Verdun. Eisenhower innså at de allierte hadde mye bedre mulighet å nedkjempe de tyske avdelingene ute i åpent lende enn når de hadde gravd seg ned og forsvarte seg, og sa til generalene som var til stede: «Den nåværende situasjonen må regnes som en mulighet for oss og ikke som en katastrofe. Jeg vil bare se muntre ansikter rundt dette bordet!» Patton tok Eisenhowers poeng og svarte: «Svarte, la oss ha mot til å la djevlene gå helt til Paris. Da kan vi virkelig avskjære dem og knuse dem!» På spørsmål fra Eisenhower om hvor lang tid Pattons 3. armé trengte for å snu nordover for å gå til motangrep, svarte Patton 48 timer, mye til de andre generalenes vantro. Faktum var at Patton allerede hadde gitt ordren før han dro til møtet, og mens de snakket var hjulene allerede i gang.
Den allierte motoffensiven
23. desember begynte været å lette, noe som gjorde forholdene lettere for det allierte flyvåpenet. De angrep tyske forsyningslinjer, og P-47-jagere angrep tyske avdelinger på veiene. Det ble også satt opp en luftbro til Bastogne, hvor det ble sluppet medisin, mat, tepper og ammunisjon. Et lag med frivillige kirurger ble flydd inn med glidefly og utførte operasjoner i et redskapsrom.
Pattons 3. armé var nå på vei for å unnsette Bastogne. Klokken 16.50 26. desember nådde de første avdelingene fra 37. panserregiment fram til Bastogne og gjorde slutt på beleiringen.
James Garfield
President
I 1880 ble han nominert som republikanernes presidentkandidat som motvekt mot den bredt upopulære eks-presidenten Ulysses S. Grant. Han vant nominasjonen noe sensasjonelt og deretter valget med knapt 2,000 stemmers margin over demokraten Winfield Scott Hancock, og ble dermed den første kongressmann som gikk direkte til presidentposten.
Ali Kosh
Ali Kosh er et arkeologisk funnsted og gammel bosetting i på slettelandet inne i fjellkjeden Zagros i det sørvestlige Iran. Landsbyen her var bygd opp av små mursteinshus, og settlerne hadde trolig med seg såkorn av domestisert korn fra lengre nord da de grunnla landsbyen, omkring 8.800 f.Kr og bosatte det 1 000 år framover.
Det er funnet rester av grinder og kvernsteiner for korn, og tegn på høsting av belgfruket og andre plantevekster. Det ble spist villsau. Med tiden blir konsum av domestiserte kornsorter stadig mer framtredende på stedet, mens ville planteslag går tilbake i funnene.
Go
Historisk opprinnelse
Den eldste historiske referanse til spillet anses alment å være i de historiske annaler ved navn Zuozhuan (ca. 4. århundre f.Kr.), der det beskrives en historisk begivenhet i år 548 f.Kr. Det nevnes også i bok XVII i Analektene og i de to bøker forfattet av Mencius (ca. 3. årh. f.Kr.). I disse verkene omtales spillet som yì (弈). Det var langt senere at det ble kjent som weiqi i Kina.
Nematopogon schwarziellus
Utbredelse
Den er utbredt i hele Europa og i Sibir, og skal dessuten være funnet i Afrika. I Norge er den funnet nord til Alta og mangler bare i de indre og østlige delene av Finnmark.
Antananarivo
Beliggenhet
Madagaskars hovedstad ligger om lag midt mellom øyas nordligste og sørligste punkt, 145 km fra østkysten. Den ligger på øyas høyslette, om lag 1 275 moh. Selve byen ligger på et 4 km langt høydedrag som reiser seg om lag 200 meter over rismarkene nedenfor. Byen er kjent for sitt milde klima. Det meste av nedbøren kommer mellom november og april. Tørketiden er mild og solrik, mens nettene er kjølige. Det er sjelden frost i Antanarivo.
Transport
Antananarivos hovedflyplass Ivato internasjonale lufthavn har forbindelse til flere internasjonale destinasjoner, blant annet Paris, Johannesburg og Narobi. Byen har jernbaneforbindelse med havnebyen Toamasina som ligger ved Det indiske hav, 215 km vest-nordvest for Antanarivo og med Antsirabe, men det er bare for frakt av gods.
Norsk nærvær
Den norske misjonæren Lars Dahle bodde i Antananarivo fra 1870 til 1887. I 1871 startet han et forkurs for presteutdanning der og før han returnerte til Norge hadde han oversatt Bibelen til gassisk. Et torg i byen er kalt opp etter ham, «Bibelens og Lars Dahles plass». Plassen omkranses av finansministeriet, sentralbanken, det lutherske trykkeriet og bibelselskapet. Lars Dahle grunnla også en luthersk menighet i Antananarivo. Fremdeles samles 2000 mennesker til gudstjeneste i menigheten, som har 200 søndagsskolelærere.
Fladbåd
Skutehandelen
Men sandskutene har hatt liten kapasitet fordi det var viktig å begrense størrelsen på opptil 35-40 fot i lengde. Mot slutten av 1800-tallet ble sandskutene til dels erstattet av de alminnelige jaktene, galeaser og slupper som måtte ankre på den åpne kysten fordi de stakk for dypt og ikke hadde flat bunn. Lokalbefolkningen på de mange landingsplassene som også er faste handelsplasser, hadde vært nødt til å organisere et bjærgelag med en stor robåt som dro ut på sjøen for å berge de grunnstøttende fartøyene. Det var vanlig å lette den grunnstøttende skuten og deretter varpe den fri fra revet. Bjærgelaget fikk en ny oppgave i deres arbeidet med å fungere som et bindeledd mellom skutene og handelsplassen.
Fladbåd
Fladbådene ble om vinteren oppbevart i hus, og flere har blitt bevart frem til i dag fordi de var en del av den danske redningstjenesten på Vesterhavskysten helt frem til begynnelsen av etterkrigstiden, da de ble avløst av motoriserte redningsbåter.
Folurdvatn
Folurdvatn (også skrevet Folurdvatnet) er en innsjø i Tokke kommune i Telemark. Den ligger øverst i Arendalsvassdraget og er regulert som magasin for kraftverkene videre nedover vassdraget. Innsjøen har utløp mot øst til Borsæ gjennom Uråi.
Olav Albert Christophersen
Olav Albert Christophersen (født 19. desember 1940) er en norsk statsstipendiat knyttet til Norges miljø- og biovitenskapelige universitet.
Han er utdannet cand.mag., og arbeider med fagområdene geologi, biologi/medisin, evolusjonshistorie og kjemi. Han har publisert artikler og kronikker om fugleinfluensa, pandemier, økologi, ernæring, plantebiologi, medisinske og evolusjonshistoriske emner.
Paul R. Ehrlich
Tidlig liv
Ehrlich ble født i Philadelphia i delstaten Pennsylvania som sønn av Ruth (Rosenberg) og William Ehrlich. Hans far var selger innen skjorter og hans mor forsker innen gresk og latin.
Kungliga Vetenskapsakademien belønnet ham i 1990 med Crafoordprisen innen biovitenskap. Han delte prisen med Edward O. Wilson.
Christiania Portland Cementfabrik
Vanskelig start
Den 5. november 1888 ble Christiania Cement Aktie-bolag etablert, hovedsakelig med svenske eierinteresser. De kjøpte opp eiendommer på Slemmestad og oppførte en sementfabrikk med to sjaktovner og en ringovn samt et teglverk for produksjon av fasadestein og murstein. Store vansker med å få i gang produksjonen, samt lavkonjunktur i markedet gjorde at eierne tapte store penger. Ny kapital ble skutt inn, men selskapet gikk likevel konkurs i 1892. Christiania Portland Cementfabrik ble stiftet 27. mai 1892 og overtok driften og eiendommene. Flere av stifterne av dette selskapet hadde også vært delaktige i kapitalutvidelsen til det forrige eierselskapet og hadde fortsatt tro på en sementfabrikk i Slemmestad. Produksjonen kom så vidt i gang i 1893. Allerede året etter ble det investert i fire nye sjaktovner.
Brann og bygging av ny fabrikk
Ovn 4 ble kontrahert i 1914, men kom ikke i drift før i 1916. På tross av krig i Europa var det stor etterspørsel etter sement, men man slet med leveranser av kull. Det var også mangel på arbeidskraft.
Dagens anlegg
Det gamle fabrikkområdet er i dag en blanding av næringsvirksomhet og boliger. Den sørlige delen av havna er bygd ut med boliger og båthavn. Kai og siloanlegg blir nå brukt som terminal for sementdistribusjon. Noen av de gamle fabrikkbygningene huser nye næringsaktiviteter eller er revet. Den gamle sekkefabrikken er gjort om til kulturhus.
Juhan Parts
Juhan Parts (født 27. august 1966 i Tallinn) er en estisk jurist og liberalkonservativ politiker. Han var Estlands statsminister 2003–2005, da som leder for partiet Res Publica, og minister for økonomi og samferdsel 2007–2014.
Aftab Ahmad Khan
Aftab Ahmad Khan fra ble uteksaminert fra stabsskolen i Quetta i 1952. Han deltok under den andre indisk-pakistanske krig i 1965, hvor han kommanderte en brigade som forsvarte byen Lahore i Pakistan. Khan var mottaker av to utmerkelser for tapperhet og mot. Som ung offiser, tjenestegjorde Khan i ulike regimenter og var utstasjonert i Egypt, Palestina, Syria og Libanon. Khan kjempet i Italia og kjempet mot tyskerne under den andre verdenskrig som en del av den britiske åttende armé. Major Aftab Ahmad Khan kom tilbake til hjemlandet i desember 1945. Etter andre verdenskrig ble han utdannet til fallskjermjeger og ble utnevnt til kompanisjef.
Juhan Parts
Liv og virke
I 2006 gikk Res Publica sammen med Fedrelandsunionen om å danne Forbundet for fedrelandet og republikken, nå partiet Fedreland. Parts var minister for økonomi og samferdsel i regjeringssamarbeid med Reformpartiet 2007–2014. Parts var sitt partis statsministerkandidat ved valget i 2015, der partiet gikk sterkt tilbake og fikk 13,7 % av stemmene. Juhan Parts' personlige popularitet hadde på dette tidspunktet gått tilbake.
Profiler
Handlingsreferat
Samantha ble deretter erstattet av en ny rettsmedisinsk psykolog, Dr. Rachel Burke, som var en tidligere FBI-instruktør ved Quantico. Hun hadde også de samme ferdighetene til profilering, som Samantha Waters. Men i motsetning til Samantha, hadde Rachel Burke en veldig brysk måte for å lede resten av kollegaene på, noe som fremmedgjorde flere av team-medlemmene. Rachel hadde også sine egne personlige problemer. Danny (spilt av Raphael Sbarge) var Rachels selvdestruktive yngre bror, som døde av en narkotika-overdose. Gregory Itzin hadde også en tilbakevendende rolle som Joel Marks, en ustabil FBI-agent som forfølger Rachel Burke. VCTF risikerer også å bli stengt ned for godt av amerikanske myndigheter, på grunn av de skyhøye kostnadene som kreves for å holde gruppen aktiv.
Bakkesmyger
Bakkesmyger (Pyrgus malvae) er en sommerfugl som hører til familien smygere (Hesperiidae). Den er den minste og vanligste av de hvitflekkete smygerne (slekten Pyrgus) i Norge. Den ble tidligere kalt kattostsmyger, som er en oversettelse av det latinske artsepitetet malvae (kattost-slekten heter Malva). Dette navnet er misvisende da kattost neppe betyr noe som vertsplante i Norge.
Irske euromynter
Irske euromynter er sirkulasjonsmynt av Den europeiske unions valuta euro med nasjonalt motiv for Irland på revers.
Slaget ved Tåstrup
Slaget
De to hærer møttes foran Høje Tåstrup kirke. Etter de første sammenstøtene begynte mennene på Sveins hær å vike tilbake for jydernes hissige angrepene som truet med å bryte opp samholdet i fylkingen. Svein som så dette, trodde at slaget var tapt og flyktet vekk sammen med de andre. Men mennene i fylkingen stoppet angrepene og klart å presse tilbake med suksess. Knud av en uvisst grunn lot være å lede sin egne hær, det var spekulert om han var for ung å delta eller for forsiktig under kampene.
Felttoget til Ejderen
Slaget ved Ejderen i 1149 eller 1150 ødelagte alle planene for Svein som måtte retirerte med restene av hæren tilbake til Skåne vekk fra Jylland hvor Knud hadde en intakt hær klar for strid. Dessuten døde Ebbe Skjalmsson som hadde vært Sveins viktigste rådgiveren.
Led Zeppelin (album)
Led Zeppelin er debutalbumet til det engelske rockebandet Led Zeppelin. Albumet ble spilt inn i oktober 1968 i Olympic Studios, og ble utgitt av Atlantic Records 12. januar 1969. Led Zeppelin er regnet som en av de mest imponerende og viktigste debutalbumene i rockens historie, og la videre grunnlag for en helt ny sjanger innen rock. Albumet er en blanding av blues og hard rock med viktige bidrag fra samtlige fire bandmedlemmer.
Christoph Lehmann
Han deltok i den tysk-østerrikske hoppuka og verdenscupen i årene 1987-1992, og fikk sine beste sammenlagtplasseringer i sesongen 1987/88, med 32.-plass i Hoppuka og 48.-plass i verdenscupen. Hans beste plassering i enkeltrenn var 9.-plass i Garmisch-Partenkirchen 1. januar 1988. I OL i Calgary i 1988 ble han nummer 44 av 55 deltakere i storbakken, 56 av 58 deltakere i normalbakken, og var på det sveitsiske laget som ble nummer 8 av 11 lag i lagkonkurransen. I VM i Lahtis i 1989 ble han nummer 44 av 64 deltakere i normalbakken, 53 av 65 deltakere i storbakken, og var på det sveitsiske laget som ble nummer 11 av 15 lag i lagkonkurransen. Han ble nummer 38 av 56 deltakere i VM i skiflyging i Vikersund i 1990.
Kjetil Landrog
Han arbeidet som kommunikasjonsrådgiver i LO-forbundet Forbundet for Ledelse og Teknikk (FLT) 2009-2017. I 2008 var han kommunikasjonskonsulent i Norges Farmaceutiske Forening (NFF) i forbindelse med fagforeningens 150-årsjubileum.
Ole T. Ytterdal
Ytterdal fortsatte å male så lenge han levde, og blir sett på som en av de fremste, mest særmerkte kunstnere Sunnmøre har hatt. Han har også blitt kalt Sunnmøres Nikolai Astrup.
Liberalt forskningsinstitutt
Fra 1988 til 2001 var professor Jan Brøgger stiftelsens generalsekretær. I denne perioden utgav stiftelsen kulturtidsskriftet «Kulturelt Perspektiv». Brøgger fratrådte stillingen som generalsekretær samtidig som Kulturelt Perspektiv ble nedlagt. Som følge av børsraset i 2000 ble LIFOs inntekter redusert betydelig, og etter styrets mening var det lite hensiktsmessig å drive virksomheten videre i daværende form. Siden den tid har styret prioritert å finansiere annen virksomhet i tråd med LIFOs formål.
LIFO har siden etableringen av Civita i hovedsak gitt økonomisk støtte til Civita og Minerva. I tillegg har LIFO fra tid til annen også støttet enkelte bokprosjekter på ad hoc-basis. Årlig samlet støttebeløp de siste fem årene har vært på om lag 2 millioner kroner. Ved utgangen av 2014 hadde LIFO en samlet finanskapital på 23 millioner kroner.
Mellomriksveien
Det er nå mulig å kjøre til Russland (via E105) men grensepassasjen langs gamle finske riksvei 4 er stengt. De vore mulig å bygge den gamle planlagte brua og få russene og åpne grensepassasjen til Finland, til mye lavere kostnad enn en helt ny vei. Det finnes også en privatvei over grensen ved Hestefoss kraftverk til den russiske regionalveien. Det russiske området er militært og forbudt for utlendinger.
Amets Txurruka
Amets Txurruka Ansola (født 10. november 1982 i Markina, Baskerland) er en profesjonell spansk landeveissyklist.
Show Chow
Show Chow har stadig store prosjekter på gang. I 2007 hadde de suksess med revyen Okkahoma og i 2008 har de spilt 29 utsolgte forestillinger av revyen Egersund 2000 å okka, som prøver å pirke i Stavanger 2008, kulturbyåret.
Show Chows Beste sanger, som kom ut i 2005, solgte bra i Sør-Rogaland. Da gruppa avsluttet jubileumsåret med konsert i romjula 2006, var allsangfaktoren høy. Selv folk som ikke var født da gruppa ble dannet, kunne sangene.
Waldemarsudde
Temporære utstillinger
Museet har tradisjon for å vise flere temporære utstillinger parallelt med at besøkende har tilgang til de faste samlingene.
Vegas Robaina
Vegas Robaina er et cubansk sigarmerke oppkalt etter Don Alejandro Robaina (født 1919), som hevdes å dyrke de beste dekkbladene i Vuelta Abajo-regionen. Det var også han som utviklet de tobakksblansingene som anvendes. Rettighetene til merket tilhører imidlertid det cubanske folk, som dfet heter. Vegas Robaina-sigaren produseres av Habanos SA.
Erling Moes Tegnestue
Arkitektkonkurransen
Av NRKs nettlesere ble «Back in Black» stemt frem som det beste alternativet med 31% av stemmene. VGs anmelder, Lars Elton, gav «Back in Black» den beste vurderingen med terningkast 5 med ordene «Ved siden av Urban Canvas er dette antagelig det eneste prosjektet med arkitektoniske kvaliteter som vil vekke oppmerksomhet internasjonalt.»
Joseba Zubeldia
Joseba Zubeldia Agirre (født 19. mars 1979 i Usúrbil, Baskerland) er en profesjonell spansk landeveissyklist. Han syklet for det spanske ProTour-laget Euskaltel-Euskadi fra 2001 til 2007.
Anne Berit Vestby
I 2009 viste TV 2 dokumentaren Den iskalde krigen, som omhandler mafiametoder og korrupsjon i Europa, hvor hun følger forfatter Stein Morten Lier på research til hans nye bok. Første episode het «Telenors Russland».
Vestby lager også fiksjonsfilmer. Kortfilmen Sommermorgen inngikk som en av fire novellefilmer i Syndig sommer, som ble vist på kino rundt om i landet.
Nematopogon metaxellus
Utseende
En liten til middelsstor (vingespenn 11–16 mm), gulbrun møll med lange antenner. Ofte må man dissekere ut kjønnsorganene hos Nematopogon-artene for å bestemme arten med sikkerhet. Denne arten kan stort sett kjennes fra de andre, gulaktige artene på at den er mindre, dessuten er framvingene litt bredere og antennene litt lengre. Antennene er trådformede og gulaktige, hos hannen rundt tre ganger så lange som forvingen, hos hunnen rundt to og en halv gang så lange. Hodet, forkroppen og forvingen er okergule, forvingen med mørkere bestøvning i den ytre delen. Den er forholdsvis bred, og vingefrynsene er okergule som resten av vingen. Bakvingen er grå, litt gulaktig i den ytre delen, også denne med okergule frynser.
Levevis
Arten kan finnes i mange ulike habitater, både i skog og mer åpne områder som buskrik mark. De voksne sommerfuglene flyr fra slutten av mai til begynnelsen av juli. Hunnene legger egg på ulike urter, men larvene firer seg ned til bakken så snart de er klekt og lever av nedfalne blader. Larven lever i en hylse av silke, jordpartikler og planterester. Den overvintrer og fullfører utviklingen neste vår.
Sisenand
Konge
Sisenand døde en naturlig død i byen Toledo den 12. mars 636.
31. august
Navnedag
Bertha, Berte.
Nystølvarden
Nystølvarden er høyeste punkt i Gol kommune på 1 296 meter over havet. Nystølfjellet er en fjellrygg som danner skillet mellom Nordåsen og Søråsen i Gol. Nordåsen er den lokale betegnelsen på det som ofte forbindes med Golsfjellet, og kjente hoteller som Storefjell, Oset, Kamben, Guriset, Hallingen, og Ørterstølen. Søråsen er mer høyereliggende og tilbaketrukket med hytter og tradisjonsrike stølslag. Fra Nystølvarden ser man bl.a. Norefjell i syd, Hallingskarvet og Reineskarvet i vest og selveste Jotunheimen i nord. Med enkel kikkert kan man også få øye på Rondane og Gaustatoppen herfra.
Libanons bank
Historie
Etter 1. verdenskrig kollapset Det osmanske riket, og Folkeforbundet splittet opp Det ottomanske riket som en del av Versaillestraktaten. Folkeforbundet besluttet også at de 5 provinsene som i dag utgjør Libanon skulle bli fransk mandatområde, på samme måte som Syria ble det. Samtidig opphørte også bruken av Tyrkisk lire. Tilsvarende ble Palestina og Irak engelske mandatområder.
I 1943 ble Libanon selvstendig fra Frankrike, en frihet som også ga seg utslag i pengepolitisk uavhengighet. For å unngå at det libanesiske pundet skulle synke i verdi, ble dets paritet endret fra 25. januar 1944, og satt til £ 1 = 8.83 LBP = FF 176. Dette innebar en devaluering av francen. 2 uker senere ble den ytterligere devaluert, til 1 £ = 200 FF. Det libanesiske pundet ble ikke devaluert. 22. april 1947 ble Libanon medlem av Det internasjonale pengefondet og Verdensbanken. Dette innebar også at det libanesiske pundet måtte bli knyttet til gull eller amerikanske dollar. Pariteten ble da satt til 1 LBP = 0,405512 gram gull = 45,6313 US¢. Konvertibiliteten til franske franc ble offisielt opphevet i 1948. Den nye pengeloven som kom i 1949 krevde en gulldekning på 50%, men Bank of Syria and Lebanon tilstrebet å styrke verdien av det libanesiske pundet, så gulldekningen var hele 92,2% i slutten av 1961. I 1963 gikk Bank of Syria and Lebanon sin rettighet (fra 1937) til å utstede libanesiske pund ut. Libanon bestemte seg får å etablere en egen sentralbank. Libanons bank ble etablert ved lov av 1. august 1963, og var i drift 1. april 1964.
Odd Lovoll
Lovoll ble født i Sande i Møre og Romsdal. Han emigrerte til USA i 1946 og fikk amerikansk statsborgerskap. Han tok utdanning i både Norge og USA, hvor han tok eksamener fra Universitetet i Bergen i 1961 og Universitetet i Oslo i 1966-67. Han fullførte mastergrad fra University of North Dakota i 1969 tok doktorgrad fra University of Minnesota i 1973. Han var i 30 år forsker ved St. Olaf College hvor han hadde et professorat i skandinavisk-amerikanske studier frem til år 2000. Lovoll har særlig forsket på immigrasjon og immigranter fra Skandinavia til USA.
Mogwai
Mogwai er et skotsk postrockband fra Glasgow.
St. Paul menighet (Bergen)
I 1901 ble St. Franciskus Xaveriussøstrene stiftet, med moderhus i Bergen. Søstrene ble en viktig ressurs i menigheten. Siden etableringen av et hus for Missionaries of Charity i 2005 har også disse søstrene bidratt en del til menighetsarbeidet, spesielt i forbindelse med diakoni.
Da menigheten ble stiftet var det få medlemmer, bare mellom 20 og 30. I 1951 hadde tallet steget til 408. I 1976 hadde situasjonen endret seg på grunn av økt innvandring fra katolske land, og man hadde 1112 medlemmer. Pr. 2005 hadde menigheten i overkant av 5000 medlemmer. I 2011 hadde menigheten 9700 medlemmer, og i april 2012 var det i underkant av 12 000 katolikker i Bergen.
László Paskai
I desember 2002 gikk han av som erkebiskop av aldersgrunner. Han ble etterfulgt av Péter Erdö.
Nematopogon swammerdamellus
Utbredelse
Den er utbredt i nesten hele Europa, østover til Ural og den asiatiske delen av Tyrkia, men mangler på Den iberiske halvøya. I Norge er den vanlig (trolig den vanligste arten i slekten) nord til Alta, men ser ut til å mangle i deler av Finnmark.
Paracetamol
Bruk
Paracetamol er det mest anvendte febernedsettende og smertestillende medikamentet til barn.
Nova Iguaçu
Nova Iguaçu er en by og kommune i delstaten Rio de Janeiro i sørøstregionen av Brasil. Nova Iguaçu fikk bystatus i 1833 og grenser til nabokommunene Duque de Caxias, Belford Roxo, Mesquita, Rio de Janeiro, Seropédica, Queimados, Japeri, Miguel Pereira.
Danskegattet
Fjordsidene er brattere på Amsterdamøya i nord enn på Danskøya i sør. Sundet er svært trafikkert av cruisetrafikk siden det ligger mellom Smeerenburg og Virgohamna.
Torgkvartalet kjøpesenter
Torgkvartalet kjøpesenter ligger midt i Stjørdal sentrum i Trøndelag. Senteret ble åpnet i november 1991 og senere utvidet i 1998, 2006 og 2017. Det er totalt 60 butikker på kjøpesenteret inkludert syv serveringssteder. Kjøpesenteret har ca. 350 ansatte. I tillegg til å ha tre etasjer med butikker, finnes det også to øvrige plan. Der finnes blant annet senterkontoret, lokalavisen Stjørdalens Blad og andre virksomheter. Torgkvartalet eies og drives av Vennatrø Eiendom.
Godwulf-manuskriptet
Godwulf-manuskriptet er en amerikansk detektivroman skrevet av Robert B. Parker. Boken ble første gang utgitt i USA i 1973 og ble oversatt til norsk i 1988.
Jag var så kär
Estisk versjon
Den estiske tittelen er «Sulle kõik nüüd ütlen»
Boklotteriet
Bakgrunn
Carl-Emil Englund hadde tidligere, som leder for Konsum i Stockholm, satt opp noen lotterier hvor overskuddet gikk til skjønnlitterære forfattere. Boklotteriet ble opprettet som en reaksjon på den lille støtten den svenske staten ga skjønnlitterære seriøse forfattere. Meningen var ved hjelp av et lotteri å skape et årlig stipendfond for disse frie yrkesutøverne. Initiativtakeren og oppfinneren av dette lotteriet var Carl-Emil Englund, som ledet lotteriet fram til sin død i 1964. Etter hans død ble Boklotteriet omdannet til en stiftelse, Litteraturfrämjandet. Litteraturfrämjandet støttet litteratur og kunst også med andre middel enn utdeling av priser. I 1976 begynte man med hjelp av statsbevilgning å gi ut kvalitetslitteratur i en serie som kom til å bli kalt En bok för alla. Etter Englunds død ble Svante Pedersson lotteriets leder og i 1970 ble han etterfulgt av Rune Ovik. Litteraturfrämjandet opphørte i 1992.
Boklotteriet 1948-1965
Ideen til Boklotteriet fikk Englund da han reflekterte over hvor trist det er for en ansvarsfull skribent å ikke ha råd til å "kunne ta seg fri fra sitt forsørgerarbeid" for å skrive. Spesielt siden han hadde en bestemt følelse av at den som ikke tilhørte noen bestemt gruppe, klikk eller en bestemt politisk eller litterær retning og som ikke hadde lyst eller mulighet til selv å tale sin sak lett ble glemt ved forlagenes eller statens utdelinger av stipender. Et av lotteriets oppgaver var å rette opp urett som var gjort tidligere. Eksempel på forfattere som ble gjenoppdaget takket være Boklotteriet var Per Freudentahl, psevdonymet Ode Balten, og Ivar Conradson.
Fabula Rasa
Fabula Rasa ble nominert til Gullsekken 2007 for deres barneforestilling En Hemmelig Hage, og vant konkurransen om å lage ny dramatikk for barn, utlyst av Norsk Dramatikkfestival i samarbeid med Dramatikerforbundet og Scenekunstbruket; barneforestillingen Istialia i 2009.
Kimi Ga Yo
Tekst
Det var først i 1999 at Kimigayo ble offisielt Japans nasjonalhymne.
Europavei 6s historie i Nordland
Helgeland og Saltfjellet
E6 Helgeland sør er et veiprosjekt i kommunene Vefsn og Grane på det sørlige Helgeland. Det er oppdelt i to prosjekt som innebærer 64 km ny eller utbedret vei fra Trøndelag grense til Osen nær Korgfjellet. Byggeprosjektet startet 15. mai 2017, og seks parseller var ferdige den 26. november 2020. Prosjektet, og neste parsell, forventes klart 2025, men to av parsellene (10 km) har blitt utsatt på ubestemt tid.
Ofoten
Fra Skjomnes til Ankenes ble det bygd vei i 1900-årene. En forbindelse med privat personferge mellom Ankenes og Narvik startet i 1927. Fra 10. juli 1930 ble det drevet bilfergedrift på denne strekningen. Fra Narvik og inn Beisfjorden ble det bygd vei mellom 1921 og 1933. Ei provisorisk bru over Beisfjorden ble åpnet i juli 1943. Den ble erstattet av ei permanent bru sist på 1950-tallet.
EA Sports F1 2002
Lag og førere som er med i EA Sports F1 2002:
Partizansk
Byen ble grunnlagt i 1896 som Sutsjan (russisk: Суча́н), og den fikk bystatus i 1932. Like etterpå ble navnet endret til Gamarnik (russisk: Гама́рник), etter Jakov Gamarnik, en russisk revolusjonær. Etter at Gamarnik ble arrestert i 1937, ble navnet endret tilbake til Sutsjan. I 1972 ble navnet igjen endret, til det nåværende Partizansk, under utrenskningen av kinesiske stedsnavn i Primorskij kraj.
U1 (Berlins undergrunnsbane)
U1 er en linje i Berlins undergrunnsbane. Den har 13 stasjoner og er 8,8 kilometer lang. Den går fra Uhlandstraße til Warschauer Straße. Store deler av strekningen går den over bakkenivå, bl.a. over Landwehrkanal. Fordi den går gjennom bydelen Kreuzberg som har den største tyrkiske befolkningsgruppe i Berlin, er den blitt kalt Orientekspressen på folkemunne.
Melodi Grand Prix 1962
Sendingen
Den internasjonalt kjente jazzvokalisten Laila Dalseth framførte vinnersangen «Kom sol, kom regn» med stort orkester i finalen, men NRK valgte til slutt Inger Jacobsen til å framføre bidraget i den internasjonale finalen i Luxembourg.
Théâtre Vidy-Lausanne
Teaterbygningen ble oppført for den sveitsiske nasjonalutstillingen i 1964 av arkitekten Max Bill. Den skulle opprinnelig brukes i seks måneder og deretter rives, men dette skjedde ikke. Bygningen omfatter en stor sal (Salle Charles Apothéloz) med 400 plasser, en liten (Passerelle) med noe over hundre plasser og et permanent telt foran bygningen (chapiteau) med plass til 200 tilskuere.
Mange berømte regissører som Benno Besson, Peter Brook, Luc Bondy, Heiner Goebbels, Joël Jouanneau, Jacques Lassalle og Robert Wilson har arbeidet ved Théâtre Vidy.
Klovningen (Svalbard)
Arealet er på 2,2 km².
Spa (Belgia)
Ved byen ligger racingbanen Circuit de Spa-Francorchamps.
Reba McEntire
Reba Nell McEntire (født 28. mars 1955) er en countrysanger og skuespiller. Også kjent som The Queen of Country Music, er McEntire mest kjent for sine fabelaktige sceneopptredener og pop/country ballader. Etter 31 studioalbum og 55 millioner solgt, rangeres hun som nummer 35 på RIAAs liste over Amerikas besteselgende artister.
Begynnelsen
Reba McEntire er født og oppvokst på landet i den lille byen Chockie i Oklahoma, USA. Det var oppveksten i en rodeofamilie som var med på å skape talentet hennes. Hennes far, Clack McEntire var et kjent navn i rodeoverdenen, med tre verdensmesterskap bak seg. Familien var alltid med til de forskjellige mesterskapene, noe som betydde lange kjøreturer på øde landeveier. For å unngå krangling mellom de fire søsknene lærte moren, Jackie McEntire, dem å synge.
Alterskapet fra Kvæfjord kirke
Alterskapet stod i den eldste kjente kirka på Rå i Kvæfjord. Skulpturene skal være utført av Benedictus Dreyer (1510–1559) i Lübeck, mens maleriene sannsynligvis stammer fra en av Lucas Cranachs elever. Ifølge doktoravhandling fra 2018 ble skapet trolig laget i Norge.
John Campbell, 7. hertug av Argyll
Karriere
Campbell trådte inn i den britiske hæren i 1797 som fenrik i 3rd Foot Guards, der faren hadde kommandoen. Han kjøpte tittelen løytnant i 1799 og etter ei kort stund kaptein. I løpet av revolusjonskrigene tjenestegjorde Campbell i Nederlandene under Sir Ralph Abercrombys kommando. Han gikk av i 1801 på grunn av dårlig helse og etter to år blei han utnevnt til oberstløytnant og kommandør av Argyll Volunteers. Etter omorganiseringa av landets militser i 1809 blei han oberst for Argyll and Bute Militia
Poul Nyrup Rasmussen
Bakgrunn og tidlig karriere
Rasmussen tok studenteksamen fra Esbjerg Statsskole i 1962 og ble cand.polit. fra Københavns Universitet i 1971. Han var ansatt som økonom i LO 1971-86 og som sjeføkonom 1980-86. I 1986-88 var han direktør i Lønmodtagernes Dyrtidsfond.
Statsminister
Regjeringen gikk underveis fra 4 til 2 partier, etter Kristeligt Folkeparti røk ut av Folketinget ved valget i 1994 og Centrum-Demokraterne forlot regjeringen i 1996. Regjeringen fikk klart gjenvalg i 1994, men i 1998 ble det et jevnere valg, hvor Nyrup først kunne erklære seg som vinner etter stemmene på Færyøene var talt opp.
Europaparlamentet
Mot valgperiodens slutt i 2009 ble han av avisen Politiken nevnt som kandidat til posten som formann for Europakommisjonen etter José Manuel Barroso.
Krigen i Sør-Ossetia 2008
11. august: Kampene sprer seg til Gori
Ifølge Anatolij Nogovitsyn skal 800 georgiske tropper og 11 tonn forsyninger ha blitt flyttet fra Irak til Georgia av åtte militærfly fra USA. Også statsminister Vladimir Putin kritiserte USA for å hjelpe til med å forflytte georgiske tropper fra Irak.
Fra russisk hold ble det også hevdet at to georgiske helikoptre av typen Mi-8 og Mi-24 var skutt ned nær luftvernbasen ved Senaki. Russlands forsvarsminister bekreftet at landet hadde sendt to nye kompanier med spesialstyrker til Sør-Ossetia. Den israelske avisen Maariv hevdet samme dag at USA forsynte Georgia med våpen. Avisen hevdet at USA leide russisk-bygde transportfly tilhørende UTI Worldwide Inc. til å transportere våpen og ammunisjon til Georgia, materiell som tidligere var øremerket krigen i Irak.
13. august: Våpenhvilen brytes
Klokken 0200 ble det inngått en våpenhvileavtale. EUs president Nicolas Sarkozy og Georgias president Mikheil Saakasjvili offentliggjorde avtalen, som Sarkozy hadde fremforhandlet gjennom møter med Russlands president før han dro til Tblisi.
14. - 17. august: Ny våpenhvile uten russisk tilbaketrekning
Russiske styrker demonterte og ødela georgiske radiosendere og erstattet disse med russiske. Russiske styrker stod fremdeles på georgisk område, og i byen Gori ble det meldt at de forsterket sine posisjoner 17. august. Russiske styrker stod samme dag på flere posisjoner langs hovedveien mellom Tbilisi og Gori, så nær som 30 km fra hovedstaden. Det ble fra georgisk side meldt at russiske styrker plyndret Gori, men uavhengige kilder kunne ikke bekrefte dette. Samme dag gikk flere europeiske politikere ut mot Russland. Merkel ønsket Georgia velkommen til NATO, mens Frankrikes president Sarkozy krevde rask handling fra russisk side for å unngå sanksjoner.
25. august: Anbefaling til Kreml
25. august 2008 vedtok Russlands nasjonalforsamling å anbefale Kreml å anerkjenne Sør-Ossetia og Abkhasia som selvstendige stater.
Internasjonale reaksjoner på konflikten
Den 30. august kom OSSE med en rapport der de i stor grad klandret Georgia for konflikten. Ifølge OSSEs militærobservatører i Kaukasus la georgierne detaljerte planer om å erobre Sør-Ossetia, skriver nyhetsmagasinet Der Spiegel. Observatørene skal ha kommet med beskrivelser av hvordan Georgia forberedte seg på militæraksjonen. Georgiske soldater kan også ha begått krigsforbrytelser. Blant annet skal de ha beordret angrep mot sovende sivile sør-ossetere.
Balselskabet Foreningen
Med avbrudd under krigen fortsatte balselskabet å eksistere til 1956, et nær sammenhengende tidsrom fra 1838.
Matilda av Boulogne
Dronning
Ved kong Henrik I av Englands død i 1135 dro Stefan, som kongens nevø, i all hast til England ved å dra fordel av Boulognes kontroll over de nærmeste havnene. Med hjelp av sin bror, Henry av Blois, biskop av Winchester, grep Stefan makten i England og klarte å overtale de engelske magnatene til å krone ham til konge, til tross for deres løfter til deres avdøde konge. Hans hustru Matilda var høygravid på denne tiden, og krysset kanalen først etter å ha født en sønn, Eustace, som en dag ville etterfølge henne som greve av Boulogne. Matilda ble kronet som dronning av England i påsken, den 22. mars 1136.
Konrad Adenauer
Som medlem av partiet Zentrum, var Konrad Adenauer en fremstående politiker allerede under Det tyske keiserrike og Weimarrepublikken. Han var overborgermester i Köln fra 1917 til 1933, medlem av Preußisches Herrenhaus fra februar 1918 til det ble oppløst ved novemberrevolusjonen samme år, og president i det prøyssiske statsråd fra 1921 til 1933. Adenauer var gjennom hele livet en sterk talsmann for interessene til sin egen landsdel Rhinland.
Under nasjonalsosialismen ble han fratatt alle embeter, og satt i perioder også arrestert. Han avviste enhver kontakt med motstandsbevegelsen i Tyskland, som han anså nytteløs.
Tyskland deltok med Adenauer som kansler, ved etableringer av internasjonale organisasjoner som skulle bli forløpere til EU. Landet spilte i hans regjeringstid også en aktiv rolle i NATO.
Slekt og foreldrehjem
Konrad Adenauers søsken var August (1872–1952), Johannes (1873–1937), Emilie (Lilli) (1879–1950) og Elisabeth (1882, død samme år).
Skolegang og studium
I likhet med sine søsken fikk den unge Konrad undervisning av faren i det første skoleåret. Hans første skoleklasse ble dermed i andre klasse, på Knabenschule an Sankt Aposteln i Köln. I 1884 begynte han på Königliche Katholische Gymnasium an der Apostelnkirche, der han tok eksamen i 1894.
Førsterådmann
I 1907 ble Max Wallraf ny overborgermester, og i 1909 rykket Adenauer selv opp til førsterådmann. Fortsatt var han, med sine 33 år, den yngste i rådmannskollegiet. I sin nye stilling fikk Adenauer ansvaret for finansvesenet og personalet, og en årslønn på 15 000 mark. Etter tre år steg lønnen med ytterligere 3 000 mark. Inntektene gjorde ham i stand til å bygge seg et hus i villastrøket Lindenthal i Köln.
Gjenoppbygging
Konrad Adenauer la stor kraft i etableringen av et nytt Universität zu Köln. Det ble etablert i 1919, med vekt på institutter for ernæring og sosialvitenskap. Disse skulle bidra til å løse landets sosiale problemer etter nederlaget i første verdenskrig. Festningsområdet ble omgjort til et grøntområde og varemessen Koelnmesse fikk nytt liv. Mülheimer Brücke ble bygget over Rhinen, for øvrig med støtte fra kommunistene i bystyret. Havnen i Rhinen ble utvidet og ny industri ble etablert, blant annet en Ford-fabrikk. Han åpnet A555, Tysklands første motorvei, da den stod ferdig mellom Köln og Bonn i 1932.
Nasjonalsosialistene undervurderes
Med Kölns gjeldsbyrde var det i 1932 i realiteten slutt på lokalpolitikken for Adenauer. På nasjonalt plan talte han for et presidialregime. Det var et system der regjeringen skulle ha tillit hos presidenten, ikke parlamentet. Parlamentarismen ble dermed opphevet. Adenauer hadde i 1932 nådd et lavmål i popularitet. Han så ikke for seg noen fremtid i et parlamentarisk demokrati. I Preussen tok han til orde for at NSDAP skulle gå inn i regjeringen. Det siste bygget ikke på noen sympati for nasjonalsosialistene, men han ønsket å dra nytte av deres deltakelse i regjeringen og tydeliggjøre deres udyktighet. I likhet med mange andre erfarne politikere, undervurderte Adenauer nasjonalsosialistene.
Familien gjenforenes i Neubabelsberg, kort arrestasjon
Den 30. juni 1934, de lange knivers natt, dagen for mordet på Ernst Röhm, ble han arrestert. Adenauer ble ikke satt i fengsel, men innesperret i en villa, sammen med Stalhelm-lederen Jenö von Egan-Krieger. Årsaken til fengslingen ble aldri kjent, men det var i Neubabelsberg at Kurt von Schleicher og hans kone ble myrdet. Etter to dager kunne Adenauer reise hjem igjen.
Röhndorf, forvisning til Unkel
I mai 1935 flyttet familien Adenauer inn i sitt nyinnkjøpte hus i Rhöndorf. Etter magre tider for familien hadde han nå etter lang strid, oppnådd avtale med Köln om sin pensjon, og mottatt en stor etterbetaling.
Valget i øst-vest-konflikten. «De alliertes kansler»? (1949)
Petersbergavtalen fra september 1949 åpnet for at Tyskland kunne bli medlem av det europeiske fellesskap gjennom internasjonale organisasjoner, og ha diplomatiske forbindelser med andre stater. Avtalen ble inngått mellom Tyskland og Den allierte høykommisjon, like etter det første nasjonale valget etter andre verdenskrig.
Petersbergavtalen medførte dessuten en sterk reduksjon av de alliertes demontering av tysk industri som krigserstatning. Motytelsen var at Tyskland fullt ut aksepterte, og ble medlem av, den internasjonale Ruhrmyndigheten som administrerte Ruhrstatuttet. Statuttet regulerte det området som under andre verdenskrig ble kalt Tysklands våpensmie. Det var utarbeidet av vestmaktene uten Sovjetunionen som deltaker. For Tyskland dreide det seg således om et valg av side i øst-vest-konflikten.
Valget av side i øst-vest-konflikten, i motsetning til å følge en nøytralitetslinje, var omstridt i Tyskland. Under et opphetet møte i Forbundsdagen, kalte opposisjonslederen Kurt Schumacher Adenauer en «forbundskansler for de allierte» («Bundeskanzler der Allierten»), og fikk 20 dagers utestengelse fra forhandlingene i Forbundsdagen som straff.
Møte med jødenes leder, Nahum Goldmann (1951)
Det er uklart når brevet fra Adenauer til Goldmann ble kjent for Tysklands forhandlere. Historikeren Henning Köhler mente at Adenauer begikk en feil ved å gi en slik forhandlingserklæring, men at dette ikke var utypisk for ham. Det samme hadde skjedd tidligere, som da Adenauer bidro til grunnleggelsen av Universitetet i Köln, og pådro byen finansielle forpliktelser han ikke overskuet.
Attentatet mot Adenauer 1952
Attentatet vakte stor oppsikt i samtiden, og i Paris ble fem personer arrestert, blant dem Elieser Sudit. Siden ble det brått stille om saken, og det ble aldri reist noen straffesak i Tyskland. Adenauer ga uttrykk for at det måtte ha stått en gal mann bak attentatet mot ham selv.
Europeisk fellesforsvar oppgis i 1954 – «En svart dag for Europa»
Forhandlingene førte til en underskrevet avtale om Det europeiske forsvarsfellesskap, EFF. Da planen i 1954 skulle opp til avstemning i den franske nasjonalforsamlingen i 1954, var Pierre Mendès France blitt statsminister. Adenauer mente Mendès France ikke gikk helhjertet inn for avtalen. Forslaget om ratifisering av avtalen ble uansett nedstemt. Tysklands deltakelse i det vestlige militære samarbeidet ble deretter realisert gjennom NATO, der også USA var medlem.
Arvefienden Frankrike
Fra 1870 til 1945 hadde Tyskland utkjempet tre kriger med Frankrike: Den fransk-tyske krig, første verdenskrig og andre verdenskrig. Dersom Tyskland skulle bli integrert i Europa, måtte landet først stifte en varig fred med Frankrike. Byggestener for en slik fred ble blant annet Det europeiske kull- og stålfellesskap, Det europeiske økonomiske fellesskap og EURATOM. Adenauers gode forbindelse med Frankrikes president, Charles de Gaulle, hadde en meget gunstig innvirkning på dette arbeidet.
Det første møtet med de Gaulle (1958), opptakt
Da det ble tid for Adenauer og de Gaulle til å møtes, ønsket ikke Adenauer å reise til Paris. Dit hadde amerikanere og briter reist, men disse hadde kjempet side om side med Frankrike under andre verdenskrig. Adenauer ville ikke gjøre den første reise dit som «representant for en beseiret nasjon».
De to statslederne møttes i husets bibliotek, uten dagsorden og uten andre til stede enn en fransk tolk. Utenriksministrene Heinrich von Brentano og Maurice Couve de Murville, og de få andre i følget, ble sendt til nærmeste by, som var Chaumont.
Et dilemma: embetsmennenes fortid under nazismen
Konrad Adenauer hadde et pragmatisk forhold til embetsmennenes fortid. Hans Globke ble ansatt som direktør ved kanslerkontoret, selv om han hadde vært embetsmann under nasjonalsosialismen, og skrevet forklarende kommentarer til raselovene. Etter krigen anså okkupasjonsmyndighetene ham likevel for ikke å utgjøre noen belastning på forvaltningen. Da Adenauer utnevnte ham som statssekretær, ble dette sterkt kritisert. DDR avholdt en straffesak mot Globke, der han in absentia ble dømt til livsvarig fengsel.
Spiegelaffæren
Adenauers medvirkning kom ikke offentligheten for øre, før etter at krisen var over. Han forsvarte arrestasjonene med styrke og påsto at det fantes –en avgrunn av landsforræderi i landet. Han nektet også for å ha gitt Strauss enkeltinstruksjoner i saken, og det gjaldt også beslutningen om å holde justisministeren utenfor.
Sykeleie og død
Konrad Adenauer døde 19. april 1967 klokken 13.21, og hans legeme ble liggende tre dager i Röhndorf. Den 22. april ble kisten stilt opp i regjeringens møtesal i kanslerkontoret. Der fikk borgerne i to dager vise Adenauer den siste ære. Deretter ble kisten ført til Kölnerdomen, hvor en rekviemmesse ble holdt; båren ble så fraktet opp Rhinen til Rhöndorf, hvor kisten ble senket i jorden på Röhndorfer Waldfriedhof. Til stede under bisettelsen var blant andre USAs president Lyndon B. Johnson, Frankrikes president Charles de Gaulle og Israels tidligere statsminister David Ben Gurion.
Anekdoter og sitater
Litteraturen inneholder et rikholdig utvalg av anekdoter og sitater knyttet til Konrad Adenauer. Konrad Adenauer-stiftelsen har fremhevet at svært mange av dem vanskelig lar seg bekrefte med pålitelige skriftlige eller muntlige kilder. Et sitat som hans mangeårige sekretær Anneliese Poppinga fremhevet, var dette: –Den personlige frihet er og blir menneskets største verdi! (–Die persönliche Freiheit ist und bleibt das höchste Gut des Menschen!).
En gang han i et gruppemøte i CDU tok til orde for en løsning han hadde avvist dagen før, skal han ha gjort det med replikken: –Men mine herrer, ingen kan da hindre meg å bli litt klokere for hver dag som går!
Fotballklubben Luna
Historikk
Klubben ble stiftet 18. desember 1968 som Bø Fotballklubb, men på grunn av navnelikheten med Bø Idrettslag, skiftet fotballklubben navn til Fotballklubben Luna allerede i 1970.
A-laget ble nummer 11 av 12 lag i 4. divisjon avdeling Lofoten/Vesterålen i 2008, og rykket ned da 5. divisjon ble gjeninnført. Lunas beste sesong var i 1990, klubbens så langt eneste sesong på nivå 3.
28. august
Navnedag
Norge: Arthur, August – etter den hellige Augustin av Hippo
Danmark: Augustinus
Nordmanns-Forbundet
Aktiviteter
Nordmanns-Forbundet arrangerer hver sommer «Norgesskolen», som er en tre ukers sommerskole i norsk språk og kultur for utenlandsboende norske barn og andre interesserte.
Matilda av Boulogne
Dronning
Den borgerkrigen som fulgte, kjent som det engelske kaos under Stefan, var Matilda sin ektemanns sterkeste støttespiller. Da England ble invadert i 1138 tilkalte hun tropper fra Boulogne og grevskapets allierte Flandern, og beleiret Dover Castle med suksess og dro videre nordover til Durham hvor hun forhandlet fram en avtale med David I av Skottland i 1139.
Ester Ledecká
Hun representerte landet sitt under vinter-OL 2014 i Sotsji, der hennes beste resultat var en kvartfinale i parallellslalåm. Under vinter-OL 2018 i Pyeongchang tok hun først gull i alpint, i super-G foran østerrikske Anna Veith og liechtensteinske Tina Weirather. Senere vant hun også gull i snøbrett, parallellstorslalåm.
Hun forsvarte sitt OL-gull i parallellstorslalåm i OL 2022 i Beijing. Hun deltok også i super-G, men klarte ikke å forsvare gullet der.
Fuglefjorden
Fuglefjorden er en fjord som skjører seg sørover inn i nordkysten av Vasahalvøya lengst nordvest på Spitsbergen, Svalbard. Nord i fjordutløpet ligger øya Fugløya. I fjordbotnen går Svitjodbreen helt ned i havet.
Finsk tegnspråk
Det har gått kurs i tegnspråk i Finland siden 1960-tallet. På den tiden ble det undervist i tegn fra finsk tegnspråk, men man brukte ordstillingen til finsk. Etter hvert som det kom mer forskning på tegnspråk generelt og finsk tegnspråk spesielt innså man at tegnspråk har veldig forskjellig grammatikk fra talespråk som brukes i samme område, og undervisningen i finsk tegnspråk har reflektert denne forskningen.
Din dag
Din dag er et musikkalbum av Åge Aleksandersen, utgitt i 1993. Låta «Min dag» ble en stor hit i Norge i 1993.
Ferjesambandet Stårheim–Isane
Ferjesambandet Stårheim–Isane krysser Nordfjord i Sogn og Fjordane, der forbinder ferjestedene Stårheim i Stad og Isane i Bremanger kommune. Overfartstiden er 15 minutter for strekningen på 4,4 km.
Chindasuinth
Til tross for hans alder (han var allerede 79 år gammel) gjorde hans energi og styrke at de geistlige og adelen underkastet seg. Han sementerte sin kontroll ved å forebygge et opprør: Han henrettet en gang over 200 gotere fra de fleste adelsfamiliene og mer enn 500 av lavadelen. Dette ble fulgt opp av mange forvisninger og konfiskeringer av eiendom. Alt dette før noen som helst opprør og uten etterforskning eller rettssaker eller, for den saks skyld, faktisk tro på at et opprør var på gang.
27. august
Dødsfall
Se flere som døde 27. august i Kategori:Dødsfall 27. august.